Tampereellen
Kaunihille kaupungille
 Tammerkoskellen taritsen
 Tässä vähän virvoitusta
 Suomen kielellä sulolla;
 Arvo-töistä alottelen,
 Miettien runomitalla.
 Autat aina sivistystä,
 Katsot kansasi parasta;
 Olet koonnut kunnallisen,
 Sisällisen sivistyksen,
 Vettes’ rannoille vetänyt.

 Laittannunna laiva-kunnan,
 Joll’ on purjehet pukuna,
 Tuulen varjo vaattehena;
 Sekä raudasta rakettu,
 Joll’ on kulku kummallinen,
 Höyryn voimalla höristä.
 Valkamatkin valmistanut
 Olet kyllä oivalliset
 Oman voimasi varalla,
 Johan tuotat tavaroita,
 Vesi-kunnilta vetelet.

 Lausumalla laajemmalta
 Sanon vaan nyt sanan kaksi,
 Ilmoitan iki-iloni:
 Kaikista on kallihimpi,
 Kirjapaino kiitettävä;
 Joka vasta vaikutusta
 Akkamahan nyt alotti,
 Josta saimme jo sanomat,
 Ajan auran avullisen,
 Joka vetäpi vakoja
 Valistuksen vainiolla,
 Sekä petosten pesistä
 Ilmoittaapi ilkeydet
 Julkisuudessa jalossa.

J. G. D[ahlman]–n.

Lähde: Tampereen Sanomat 25.9.1866.

J. G. Dahlman
Runot
Tampereen Sanomat
1866